section_heading: Sinopsis
paragraph_text: Priča prati više likova čiji se životi presijecaju u jednom danu. Doktor Alan Fjord (Ljubomir Kerekeš) letargično privodi kraju seansu s frustriranim glumcem Emilom, Dragica (Mirjana Rogina) se muči s nervoznim mušterijama banke na svojem šalteru broj 4, marginalni političar Miran (Igor Mešin) konačno ostavlja suprugu kako bi našao sreću uz šankericu Ivu, a Vanja (Silvio Vovk) jest mladić koji ih sve povezuje. Tema filma je potraga za srećom i onaj ključni trenutak kada srce pobijedi mozak i učinimo ono o čemu smo oduvijek sanjali.